#metoo দেখে ৪০ বছরের রেহানার মনে পড়ে কৈশোরে তার আপন মামা দ্বারা যৌন নিপীড়নের কথা। খালি বাসায় রেহানাকে গভীর ঘুমে পেয়ে তার মামা কিভাবে হাতড়ে বেড়িয়েছিলো ওর সারা শরীর। রেহানার ঘুম ভেঙ্গে যেতেই মামা নির্বিকার মুখে বলেছিলো, অবেলায় ঘুমাচ্ছিস কেন? রেহানার কাউকে জানানো হয়নি সেকথা। মায়ের খুব আদরের ভাই এই মামা। আজ মামা বৃদ্ধ হয়েছেন। রেহানারও সংসার আছে। মামী আর মামাতো ভাইবোনদের সঙ্গেও সম্পর্ক খুব ভালো। সবদিক বিবেচনা করে সে না লেখার সিদ্ধান্ত নেয়।